b'\n_START_ARTICLE_\nPa\xc5\xbeangusis verdan\xc4\x8dio vandens reaktorius\n_START_PARAGRAPH_\nPa\xc5\xbeangusis verdan\xc4\x8dio vandens reaktorius, ABWR (angl. Advanced Boiling Water Reactor) \xe2\x80\x93 tre\xc4\x8dios kartos atomini\xc5\xb3 elektrini\xc5\xb3 verdan\xc4\x8dio vandens reaktori\xc5\xb3 tipas. Prad\xc4\x97tas pl\xc4\x97toti XX a. 9-10 de\xc5\xa1imtme\xc4\x8diuose._NEWLINE_XX a. 10 de\xc5\xa1imtme\xc4\x8dio prad\xc5\xbeioje ABWR reaktoriai buvo patvirtinti JAV Branduolinio reguliavimo komisijos ir leisti gamybai standartiniu dizainu. V\xc4\x97liau daug ABWR reaktori\xc5\xb3 buvo pastatyta Japonijoje.\n_START_SECTION_\nVeikimo principai\n_START_PARAGRAPH_\nVerdan\xc4\x8dio vandens reaktoriai veikia vieno kont\xc5\xabro atomin\xc4\x97je elektrin\xc4\x97je. Vanduo tokiame reaktoriuje u\xc5\xbeverda aktyviojoje zonoje. Susidar\xc4\x99s garas keliauja \xc4\xaf garo turbin\xc4\x85, joje ple\xc4\x8diasi, sukdamas turbin\xc4\x85, o \xc5\xa1i \xe2\x80\x93 elektros generatori\xc5\xb3. Po turbinos atidirb\xc4\x99s garas sukondensuojamas, kondensacijos \xc5\xa1ilum\xc4\x85 pa\xc5\xa1alinant \xc4\xaf \xc5\xa1altesnio vandens telkin\xc4\xaf arba au\xc5\xa1inimo bok\xc5\xa1t\xc4\x85. Kondensatas gr\xc4\x85\xc5\xbeinamas atgal \xc4\xaf reaktori\xc5\xb3.'